**Star Wars: The Old Republic** (lyhyemmin **SWTOR**) on *Tähtien sota* -maailmaan liittyvä MMORPG-peli, joka on BioWare Austinin ja täydentävän tiimin BioWare Edmontonin kehittämä. Peli julkistettiin ensimmäisen kerran 21. lokakuuta 2008. Se on tällä hetkellä vain Microsoft Windowsille. Peli julkaistiin Pohjois-Amerikassa ja Euroopassa 20. joulukuuta 2011.. Peli muutettiin ilmaiseksi päivityksen 1.5 jälkeen. Digitaalinen lisäosa nimeltään *Rise of the Hutt Cartel* ilmestyi14. huhtikuuta 2013. Pelin uusin versio on 7.3c.

Alkutilanne
-----------

**Varoitus:  Seuraava kirjoitus paljastaa yksityiskohtia juonesta.**
Peli sijoittuu aikaan noin 3 500 vuotta ennen *Tähtien sota* -elokuvia ja noin 300 vuotta *Star Wars: Knights of the Old Republicin* tapahtumien jälkeen. Sith-imperiumi ilmestyi galaksiin uudelleen ja teki yllätyshyökkäyksiä Tasavallan kimppuun, minkä seurauksena niin Tasavalta kuin jediritarikunta olivat ahtaalla. Oletettavasti sithit ja sithien johtaja olivat valmistautuneet tähän invaasioon jo vuosisatoja. Kun Tasavalta menetti tärkeimmän kauppareittinsä galaksin keskuksessa, tilanne näytti Tasavallan kannalta pahalta. Mellakointia ja kapinointia syttyi ympäri Tasavaltaa. Vaikka Tasavalta onnistui saamaan kauppareitin takaisin, pian huomattiin, ettei Tasavalta pystyisi voittamaan sotaa. Pian sithit lähestyivät Tasavaltaa rauhanehdoilla. Tasavalta ei voinut jättää tilaisuutta käyttämättä, ja heidän diplomaattinsa matkasivat Alderaaniin keskustelemaan sopimuksesta. Kun Tasavalta vielä harkitsi ehtoja, sithit tekivät yllätyshyökkäyksen Tasavallan pääkaupunkiin Coruscantiin ja kaupunki kärsi pahasti. Tämän jälkeen Tasavallalla ei ollut enää vaihtoehtoja. Rauha oli allekirjoitettava ehdoista huolimatta. Näin allekirjoitettiin Coruscantin sopimus, joka jakoi galaksin kahtia. Tasavallan kansalaiset syyttivät jedejä tilanteesta, jonka seurauksena jedit vetäytyivät heidän muinaiseen kotimaailmansa Tythoniin harjoittamaan voimaansa ja odottamaan sopivaa tilaisuutta.

Pelaaminen
----------

Star Wars: The Old Republic on toimintapohjainen MMORPG, jossa pelaaja luo omia hahmoja ja vie heidät omaan seikkailuun ympäri galaksia. Pelin pääasiallinen tavoite on hahmon kehittäminen vihollisia kukistamalla ja tehtäviä suorittamalla. Pelaajalla on mahdollisuus liittyä muiden pelaajien kanssa ryhmään, jolloin he voivat suorittaa tehtäviä yhdessä ja kaupitella löytämiään tavaroita keskenään. Pelissä on monia tehtäviä ja haasteita, jotka voi suorittaakin vain ryhmässä.

Taisteleminen pelissä tapahtuu opeteltujen liikkeiden ja taitojen avulla. Pelaaja voi asettaa liikkeet pikanäppäimiin (yleensä näppäimet 1-0 näppäimistön yläreunassa). Taitoja opitaan planeetoilta löytyvien opettajien avulla. Jokainen hahmoluokka saa kehittyneessä luokassa myös taitopuun, jossa voi asettaa taitopisteen jollekin hahmolle ominaiseen kykyyn ja näin kasvattaa hahmon kykyjä. Jotkut taistelukyvyt opitaan vain tämän kautta. Kykypisteen saa aina tason noustessa, mutta vasta tasosta 10 eteenpäin.

Tällä hetkellä hahmon tasokatto on 80.

### Ryhmittymät ja hahmoluokat

Pelissä pelaaja luo itselleen hahmon joko Galaktisen Tasavallan tai Sithin Imperiumin puolelle. Kullekin puolelle on neljä eri luokkaa ja jokaiselle luokalle on olemassa kaksi kehitysluokkaa, jotka avautuvat hahmon saavuttaessa tason 10. Perushahmoluokat poistuvat päivityksessä 5.0 (2.12)

#### Galaktinen Tasavalta

Useista eri aurinkokunnista koostuva poliittinen hallintomuoto, jossa jokainen siihen kuuluva planeetta on hyväksynyt yhteiset lait ja kauppasopimukset. Tasavallan suurin hallintoelin on senaatti, jota johtaa ylikansleri. Tasavalta perustettiin yli 20000 vuotta sitten ja Jediritarikunta on sen vannoutunut suojelijasääty. Tasavallan pääkaupunki on Coruscant.

* Luokat:
	+ Trooper (Vanguard, Commando)
		- Tasavallan sotilaat ovat valmiina antamaan henkensä pitääkseen Tasavallan turvassa sen vihollisilta.
	+ Smuggler (Gunslinger, Scoundrel)
		- Salakuljettajat luottavat selviytymistaitoihinsa ja oveluuteensa selviytykseen kovimmistakin haasteista.
	+ Jedi Knight (Guardian, Sentinel)
		- Jediritarikunnalle uskollisimmat soturit ovat valosapelitaistelun mestareita.
	+ Jedi Consular (Sage, Shadow)
		- Jedikonsulaarit ovat Voiman käytön mestareita ja taitavia diplomaatteja. Näin he pyrkivät tuomaan tasapainoa universumiin.

#### Sithin Imperiumi

Diktatuurinen yhteiskunta, jota hallitsee kuolematon, kaikkivoipa Sith-keisari. Keisari itse ei aktiivisesti ota osaa Imperiumin toimintaan, vaan siitä pitää huolen hänelle lojaali Sithien Pimeä Neuvosto, joka koostuu kahdestatoista kaikkein voimakkaimmasta Sithistä. Imperiumi koostuu useista pienemmistä haaroista, joita ovat muun muassa Sith-sääty ja Imperiumin tiedustelupalvelu. Imperiumin pääkaupunki on Dromund Kaas.

* Luokat:
	+ Bounty Hunter (Powertech, Mercenary)
		- Nämä hahmot eivät ole lojaaleja millekkään muulle kuin sille, joka maksaa heille työstä.
	+ Sith Warrior (Juggernaut, Marauder)
		- Sithien voimakkaimmat taistelijat osaavat käyttää vihaansa raivokkaassa valosapelitaisteluissa.
	+ Sith Inquisitor (Assassin, Sorcerer)
		- Toisin kuin taistelijat, inkvisiittorit keskittyvät Voiman pimeän puolen saloihin, salamyhkäisyyteen ja vihollistensa manipulointiin.
	+ Imperial Agent (Sniper, Operative)
		- Sithin Imperiumin lojaalit agentit lähetetään vaarallisiin, hienovaraisuutta vaativiin tehtäviin ympäri galaksia.

Kukin ryhmä sisältää eri luokkia, joista jokaisella on oma taustatarina ja haarautuva tarina vaikuttaa pelaajien moraalisiin valintoihin.

### Roolit

Pelissä on kolme tärkeää roolia: vahingontekijä (Damage), parantaja (Heal) ja tankki (Tank). Tavallinen neljän pelaajan ryhmä koostuu kahdesta vahingontekijästä, parantajasta ja tankista. Kehittyneet roolit aukeavat kun pelihahmo saavuttaa tason 10. 5.0 päivityksen jälkeen valitaan suoraan rooli hahmonluonnissa.

* **Vahingontekijä**: Tämän roolin tarkoitus on tehdä vihollisiin niin paljon vahinkoa kuin mahdollista. Mikä tahansa hahmoluokka voi olla tämä rooli, mutta muutama hahmoluokka voi olla vain vahingontekijä. Kyseiset hahmoluokat ovat:
	+ Jedi Sentinel
	+ Jedi Guardian (Viglance, Focus)
	+ Jedi Shadow (Deception)
	+ Gunslinger
	+ Vanguard (Plasmatech)
	+ Juggernaut (Vengeance, Rage)
	+ Assassin (Deception)
	+ Sith Marauder
	+ Sniper
	+ Powertech (Pyro)

* **Parantaja**: Parantajien tehtävä on varmistaa parannustaitojen avulla, että ryhmä pysyy hengissä taisteluiden aikana. Mahdolliset parantajahahmot:
	+ Jedi Sage
	+ Commando
	+ Scoundrel
	+ Sith Sorcerer
	+ Mercenary
	+ Operative

* **Tankki**: Tankin tehtävänä on vihollisten huomion vetäminen itseensä, jotta vahingontekijät ja parantaja voivat toimia keskeytyksittä. Tämän vuoksi he tarvitsevat vahvat puolustusarvot. Mahdolliset tankkihahmot:
	+ Jedi Guardian
	+ Jedi Shadow
	+ Vanguard
	+ Sith Juggernaut
	+ Sith Assassin
	+ Powertech

### Lajit

Pelissä on kymmenen eri pelattavaa lajia:

* Ihminen (Human)
* Zabrak: Humanoidi, jolla on sarvia päässä.
* Chiss: Humanoidi, jolla on kokonaan sininen iho ja punaiset kiiluvat, pupillittomat silmät.
* Miraluka: Humanoidi, joka ei näe silmillä vaan Voiman avulla. He peittävät silmänsä verholla.
* Mirialan: Vihreäihoinen humanoidi.
* Rattataki: Vaaleanharmaaihoinen ja kalju humanoidi.
* Sith Pureblood: Alkuperäisen Sith-kansan jäsen. Heillä on yleensä punainen iho ja kasvoissa ylimääräisiä lihaksia tai muita juonteita.
* Twi’lek: Humanoidi, jonka tunnistaa sen kahdesta päähännästä, jotka tunnetaan nimellä "lekku".
* Cyborg: Kyborgi, jonka ruumiinosia on korvattu mekaanisilla osilla.
* Cathar: Kissaeläimen kaltainen humanoidi.

Vain ihmiset (human) ja Zabrakit voivat ottaa minkä tahansa hahmoluokan, muiden lajien osalta rajattu. Lajityypin voi avata rajoitetulle hahmoluokalle sitten, kun on saanut kehitettyä kyseisen lajin jollain muulla luokalla tasolle 50.

### Galaksi ja planeetat

Tällä hetkellä peliin kuuluu 19 planeettaa, osa niistä on tuttuja Star Wars-elokuvatrilogioista. Planeetat on jaettu viiteen eri osa-alueeseen, jotka muodostavat galaksin. *Rise of the Hutt Cartel*-lisäosa tuo peliin yhden uuden planeetan. Uudet päivitykset ovat tuoneet peliin lisää pieniä planeettoja. Pelaajalla on mahdollisuus pelin aikana käydä seuraavissa planeetoissa:

#### Core Worlds

* Tython (Jedien kotiplaneetta)
* Ord Mantell
* Coruscant (Tasavallan poliittinen pääkeskus)
* Balmorra
* Alderaan
* Corellia

#### Seat of the Empire

* Korriban (Sithien kotiplaneetta)
* Dromund Kaas (Imperiumin poliittinen pääkeskus)
* Taris
* Oricon

#### Hutt Space

* Hutta
* Nar Shaddaa
* Quesh
* Voss
* Makeb (vain *Rise of the Hutt Cartel*)

#### Distant Outer Rim

* Tatooine
* Belsavis
* Hoth

#### Unknown Regions

* Ilum
* CZ-198

Juoni
-----

**Varoitus:  Seuraava kirjoitus paljastaa yksityiskohtia juonesta.**
Pelissä on kahdeksan eri tarinaa, yksi jokaiselle päähahmoluokalle. Tarinat on jaettu kolmeen lukuun. Jokainen tarina on omansa, mutta ne myös risteävät toisiaan. Tarinat kuvaavat jokaisen hahmoluokan toimintaa Tasavallan ja Imperiumin välisen herkän rauhan alla. Esimerkiksi sekä Jedit että Sithit kouluttavat riveihinsä uusia jäseniä, palkkionmetsästäjät ja salakuljettajat yrittävät saada itselleen kasaan omaisuuden ja sotilaita värvätään molemmilla puolilla ahkerasti. Ja koko ajan esillä pyörii uuden sodan uhka, joka on monen mielestä väistämätöntä.

### Tasavaltalaisten tarinat

#### Jedi Knight

**Luku 1:** Ritari saapuu Tythoniin suorittamaan jedikoulutuksensa loppuun. Suoritettuaan tämän hänet lähetetään Coruscantiin tutkimaan tiedemiehen katoamista, jolloin selviää, että Sithlordi Darth Angral ja hänen poikansa Lordi Tarnis ovat rakentamassa Desolator-superasetta, joka voi tuhota kaiken elämän planeetalla. Ritari liittolaisineen estää tämän suunnitelman

**Luku 2:** Pysäytettyään Darth Angralin Jedimestari Tol Braga värvää Ritarin uskaliaasen tehtävään tavoitteena kaapata ja käännyttää itse Sith-keisari valoisalle puolelle. Tehtävä kuitenkin epäonnistuu ja mestari Bragan jeditiimi jää keisarin pimeän voiman vaikutuksen alaisiksi. Ritari onnistuu kuitenkin pääsemään vapaaksi ja hän saa liittolaisekseen entisen Keisarin Vihan, Lordi Scourgen.

**Luku 3:** Scourge paljastaa Ritarille ja jedeille, että keisari yrittää käyttää voimakasta pimeän puolen rituaalia tuhotakseen kaiken elämän galaksissa. Scourge oli vuosisatoja sitten nähnyt vision nuoresta Jediritarista, joka kukistaa keisarin, joka sattumoisin on Ritari. Ritari liittolaisineen onnistuu estämään keisarin suunnitelman ja Ritari lopulta kukistaa keisarin Dromund Kaasissa. Palkkioksi Ritari nimitetään Jedimestariksi.

#### Jedi Consular

**Luku 1:** Konsulaari saapuu Tythoniin Jedimestari Yuon Parin koulutukseen. Kun hänen koulutuksensa on ohi, mestari Par joutuu mystisen pimeän ruton valtaan. Konsulaari oppii rituaalin, jolla ruton uhrit voidaan suojata. Muitakin uhreja rutolla on, ja mestari Syo Bakarn lähettää konsulaarin parantamaan ruton uhrit. Konsulaari onnistuu myös kukistamaan ruttomestari Lordi Vivicarin, ja näin rutto on poistettu.

**Luku 2:** Konsulaari saa uutena tehtävänä liittyä Rift-liittoumaan varmistamaan, ettei se eroa Tasavallasta. Konsulaari tekee hyvää työtä, mutta pian selviää, että joku liittoumasta joku vuotaa tietoja. Tietojen vuotaja on liittouman jäsen, joka paljastaa kuuluvansa Keisarin Lapsiin. Kukistettuaan hänet konsulaarille selviää, että Lapset ovat soluttautuneet kaikkialle Tasavaltaan, ja he pysyvät piilossa Ensimmäisen Pojan voiman ansiosta.

**Luku 3:** Rift-liittoumaa pyydetään hankkimaan liittolaisia Sith-Imperiumia vastaan sotaan. Samalla konsulaari jahtaa Keisarin Lapsia. Kerättyään tarpeeksi liittolaisia Corellian taistelukentille, yksi konsulaarin liittolaisista onnistui saamaan selville Ensimmäisen Pojan henkilöllisyyden. Ensimmäinen poika on Jedimestari Syo Bakarn. Konsulaari kukistaa hänet ja Keisarin Lapset on voitettu.

#### Trooper

**Luku 1:** Sotilas liittyy Havoc-ryhmään uutena jäsenenä Ord Mantellissa. Mutta koko muu ryhmä pettää Tasavallan ja liittyy Imperiumiin. Sotilaasta tulee Havoc-ryhmän uusi johtaja ja ensimmäinen tehtävä on kukistaa petollinen Havoc-ryhmä. Tehtävä onnistuu monien vaiheiden kautta.

**Luku 2:** Havoc-ryhmä värvätään tuhoamaan uusi Imperiumin superase, Gauntlet-alus. Ryhmään värvätään uusia jäseniä, ja ryhmä onnistuu tuhoamaan Gauntletin.

**Luku 3:** Gauntletin tuho panee Imperiumin huippukenraali Raktonin liikekannalle. Havoc-ryhmän tehtävänä on värvätä lisäapuja Tasavallalle ja lopulta kukistaa kenraali Rakton Corelliassa. Tehtävä onnistuu.

#### Smuggler

**Luku 1:** Salakuljettaja kuljettaa rikoslordi Rogun the Butcherin aseita Ord Mantelliin, mutta rosvo nimeltä Skavak ryöstää tämän aluksen, ja salakuljettaja lähtee tämän perään. Saatuaan aluksensa takaisin Darmas Pollaranin avulla salakuljettaja auttaa Risha-nimistä naista muutamissa kuljetuksissa. Tästä Risha palkitsee salakuljettajan rikoslordi Nok Drayenin omaisuudella.

**Luku 2:** Senaattori Dodonna ja Darmas Pollaran värväävät salakuljettajan tasavaltalaiseksi kaappariksi Imperiumia vastaan. Imperiumilainen suuramiraali nimeltä Voidwolf on alkanut värvätä piraatteja ja muita rikollisia Imperiumin leipiin, mukaan lukien Rogun the Butcherin. Salakuljettajan tehtävänä on hankkia Tasavallalle apuja laittomien kanavien kautta. Onnistuttuaan tässä ja pelastettuaan Dodonnan Rogunin salamurhausyritykseltä, Dodonna päättää, että on aika tuhota Rogunin organisaatio.

**Luku 3:** Tuhotakseen Rogun the Butcheriin salakuljettaja lähetetään Belsavikseen ja Vossiin tuhoamaan Rogunin kontakteja ja kuljetuskanavia. Tämän jälkeen salakuljettaja kohtaa Rogunin Tatooinessa, jossa Voidwolf paljastaa salakuljettajalle, että Darmas Pollaran ja senaattori Dodonna ovat huijanneet häntä alusta asti. Salakuljettaja lyöttäytyy yhteen Jedimestari Sumaleen kanssa heitä vastaan Corelliassa. Salakuljettaja kukistaa heidät ja myös Voidwolfin.

### Imperiumilaisten tarinat

#### Sith Warrior

**Luku 1:** Soturi saapuu Korribaniin, jossa hänen on tarkoitus kouluttautua Sithiksi salaisesti. Tarkoituksena on syrjäyttää Darth Barasin valitsema oppilas. Soturi ei pysy salassa kuan, mutta hän onnistuu pääsemään Barasin oppilaaksi. Barasilla on vakoojaverkosto, joka yltää Jediritarikuntaan asti. Kun Barasille selviää, että hänen vanha vihollisensa, jedimestari Nomen Karr, on saanut itselleen padawanin, joka kykenee lukemaan henkilön todellisen luonteen. Baras lähettää Soturin tuhoamaan padawania ja Karria. Soturi onnistuu kukistamaan Karrin ja käännyttää tämän padawanin, Jaesa Willsamin, puolelleen.

**Luku 2:** Saatuaan Sithlordin arvonimen Baras lähettää Soturin toteuttamaan Suunnitelma Nollaa, jonka tarkoituksena on yllyttää Tasavalta sotaan. Soturi onnistuu tehtävässä. Baras tämän jälkeen paljastaa, että suunnitelman toisena tavoitteena oli hänen nousunsa Pimeään Neuvostoon. Hänen tarvitsee enää vain raivata oma mestarinsa, Darth Vengean, pois tieltä. Baras lähettää Soturin tappamaan Vengeanin tämän uusimman oppilaan, Lordi Draaghin kanssa. He onnistuvat.

**Luku 3:** Barasin noustua neuvostoon hän lähettää Soturin estämään Tasavallan operaatiota Quesh-planeetalla. Soturi onnistuu, mutta hän samalla käveli Barasin järjestämään ansaan. Baras oli päättänyt raivata entisen oppilaansa tieltään. Soturi kuitenkin selviää, ja silloin keisarin kaksi palvelijaa, Keisarin Käsi, nimittävät Soturin Keisarin Raivoksi. Raivon tehtävänä on kukistaa Darth Baras, koska noustuaan Neuvostoon Baras teki valheellisen väitteen, että hän on Keisarin ääni. Raivo tuhoaa Barasin suunnitelmat ja kohtaa tämän Korribanissa Pimeän Neuvoston edessä. Raivo kukistaa Barasin ja hänet virallisesti nimitetään Keisarin Raivoksi.

#### Sith Inquisitor

**Luku 1:** Inkvisiittori, entinen orja, saapuu koulutukseen Korribaniin, tarkoituksena tulla Sithlordi Zashin oppilaaksi. Häntä morkataan alusta asti, mutta hän selviää kokeista ja pääsee Zashin oppilaaksi. Hän myös sai palvelukseensa muinaisen Sithlordin, Tulak Hordin, Varjotappajan, dashade Khem Valin. Zashilla on suunnitelmissa kerätä viisi Tulak Hordin artefaktia. Inkvisiittori kerää yhden näistä Dromund Kaasin Pimeästä Temppelistä, jossa hän kohtaa esi-isänsä Lordi Kalligin. Kallig haluaa, että inkvisiittori palauttaa Kalligin nimen kunniaan. Kerättyään viisi artefaktia Zashin suunnitelma niille paljastuu: hänen tarkoituksena on niiden avulla siirtää henkensä Inkvisiittorin ruumiseen, koska hänen omansa on kuolemassa. Siirto kuitenkin epäonnistuu Khem Valin ansiosta, ja Zashin henki jää Khemin ruumiiseen. Inkvisiittorista tulee uusi Sithlordi Kallig.

**Luku 2:** Zashin kukistumisen jälkeen hänen mestarinsa Darth Thanaton ottaa Inkvisiittorin oppilaakseen. Hän kuitenkin lähettää tämän Darth Andrun hautaan kuolemaan. Inkvisiittori kuitenkin selviää esi-isänsä avulla ja hän oppii Voimakävely-rituaalin, jonka avulla hän voi sitoa Sith- tai Jedihaamuja itseensä, kasvattaen voimaansa. Inkvisiittori sitoo Darth Andrun ja toisen haamun itseensä ja yrittää kukistaa Thanatonin siinä onnistumatta. Inkvisiittori sitoo kaksi haamua lisää epäillen, että niiden yhteinen voima on tarpeeksi Thanatonin kukistamiseen. Hän kuitenkin menettää haamuista hallinnan ja hänen ruumiinsa ja mielensä alkaa kuihtua.

**Luku 3:** Inkvisiittori kuitenkin löytää tilaansa parannuskeinon. Saatuaan itsensä kuntoon ja samalla myös kerättyään itselleen paljon seuraajia, hän voi lopultakin kohdata Thanatonin. Thanaton haastaa Inkvisiittorin Kaggath-kaksintaisteluun Corelliassa, joka päättyy, kunnes toinen Sith on kuollut. Inkvisiittori onnistuu samaan yliotteen, mutta Thanaton pakenee lopuksi Korribaniin Pimeään Neuvostoon, jonka jäseneksi hän oli päässyt hieman aiemmin. Inkvisiittori seuraa ja lopullisesti kukistaa Thanatonin Neuvoston edessä. Inkvisiittori saa Darth-arvonimen ja ottaa Thanatonin paikan Pimeässä Neuvostossa, ja hänet nimetään joko Darth Imperius tai Darth Nox nimiseksi henkilöksi

#### Bounty Hunter

**Luku 1:** Metsästäjä saapuu Huttaan tarkoituksena liittyä mukaan Suureen Metsästykseen, kilpailuun, jossa monet palkkionmetsästäjät kilpailevat kunniasta. Monien mutkien kautta hän pääsee mukaan ja onnistuu voittamaan kilvan.

**Luku 2:** Metsästäjän voitolla on kuitenkin hintansa. Metsästyksen viimeinen kohde oli jediritari, jonka kuolemasta eräs jedimestari otti nokkiinsa. Lopulta metsästäjästä tulee Tasavallan etsintäkuulutetuin henkilö.

**Luku 3:** Metsästäjä liittoutuu Sithlordi Darth Tormenin kanssa, tavoitteena kukistaa Metsästäjää vainoava jedimestari. Onnistuttuaan heikentemään tämän tilannetta Metsästäjä kohtaa, ja tappaa jedimestarin Corelliassa. Käy ilmi, että itse Tasavallan ylikansleri oli laittanut Metsästäjän etsintäkuulutuksen vireille jedimestarin vaatimuksesta. Metsästäjä tappaa kanslerin ja hänestä tulee galaksin kuuluisin palkkionmetsästäjä.

#### Imperial Agent

**Luku 1**
Imperiumin Tiedustelun uusin Agentti saapuu Huttaan, tehtävänään saada rikosherra Nem'ro the Hutt Imperiumin leipiin epäilyksiä herättämättä. Yhdessä anarkisti Kaliyo Djanniksen kanssa agentti onnistuu. Seuraavaksi agentti palaa Dromund Kaasiin tutkimaan terroristiverkostoa siellä, ja samalla hän päätyy Sithlordi Darth Jaduksen pelinappulaksi. Agentti pysäyttää terroristit, mutta kyseessä olikin vain yksi solu Kotkan verkossa. Kotkan verkko tuhoaa Darth Jaduksen lippulaivan. Agentti lähetetään tuhoamaan verkostoa. Kohdattuaan Kotkan käy ilmi, että Darth Jadus itse oli järjestänyt terroristi-iskut muokatakseen Imperiumia hänen tarkoitustensa mukaiseksi. Agentti pysäyttää Jaduksen ja Imperiumi on turvassa.

**Luku 2**
Agentin seuraava tehtävä on soluttautua Tasavallan SIS-organisaatioon kaksoisagentiksi, tavoitteena saada selville ja pysäyttää Ardun Kothen suunnitelmat. Agentti onnistuu soluttautumaan, mutta hän joutuu omituisen mielenhallinnan alle. Tästä huolimatta agentti onnistuu pysäyttämään Ardun Kothen ja pääsemään irti mielenhallinnasta. Mutta yksi Kothen tiimistä, koodinimi Hunter, paljastuu salaisen, Tasavallasta ja Imperiumista erillään olevan organisaation jäseneksi.

**Luku 3**
Agentin kokemukset SIS:sä ja Hunterin katoaminen todistavat, että joku kolmas osapuoli manipuloi sotaa Tasavallan ja Imperiumin välillä omiin tarkoituksiinsa. Agentti lähetetään selvittämään asiaa. Agentti saa selville, että vuosisatoja vanha salaliitto Star Cabal, mihin Hunter kuuluu, pyrkii luomaan uuden galaksin, missä ei ole Sithejä eikä Jedejä. Agentti kuitenkin onnistuu paljastamaan salaliiton, joskin sen seurauksena Imperiumin Tiedustelu tuhotaan.

**Juonipaljastukset päättyvät tähän.**

Muita ominaisuuksia
-------------------

Pelissä on monia erilaisia ominaisuuksia pelaajille. Näistä merkittävimmät ovat Sotatantereet (Warzone), Leimahduspisteet (Flashpoint), operaatiot ja Avaruustehtävät.

### Sotatantereet (Warzone)

Sotatantereet ovat PvP-muotoisia (pelaaja vs. pelaaja) alueita, jossa Tasavallan ja Imperiumin pelaajat pelaavat joukkueina toisiaan vastaan lyhyissä kahakoissa. Sotatantereen tavoitteena on saavuttaa tantereelle osoitettu tavoite ja estää vihollisjoukkuetta saavuttamasta samaa tavoitetta. Kun jompikumpi joukkue saavuttaa tavoitteen, sotatanner päättyy ja tulokset näytetään kaikille osallistuneille.

### Leimahduspisteet (Flashpoint)

Leimahduspisteet ovat erikoistehtäviä, joissa neljä pelaajaa liittoutuvat suorittamaan samaa, sivujuonellista tehtävää. Leimahduspisteet ovat yleisesti haastavampia kuin peruspelaamisen tehtävät ja tiimityöskentely on tärkeä osa tehtävän onnistumiselle. Leimahduspisteissä kohtaa pomovastuksia, jotka pudottavat erittäin voimakkaita esineitä.

### Operaatiot

Operaatiot ovat monimutkaisia tehtäviä, jotka on tarkoitettu pelattavaksi 8 tai 16 pelaajan ryhmissä. Ne muistuttavat pitkälti leimahduspisteitä luonteiltaan, mutta niissä tarvitaan enemmän tiimityöskentelyä ja ongelmanratkaisua. Operaatiot on tarkoitettu pelaajille, joiden taso on 50-65. Päivityksen 5.0 jälkeen 50-70.

### Avaruustehtävät

Kun pelaaja saa hahmoluokan tarinassa oman avaruusaluksen, hän voi käyttää sitä suorittamaan avaruustehtäviä ympäri galaksia. Näissä tehtävissä on tavoitteena suorittaa annettu tehtävä tietyn aikarajan sisällä. Mikäli pelaaja epäonnistuu hän voi yrittää uudelleen. Avaruustehtävät tulevat vaikeammiksi hahmon kehittyessä. 

### Avaruus-PvP

Avaruus-PvP-ominaisuus tuli saataville päivityksen 2.5 mukana. Tässä pelaajat ottavat osaa 12 vs.12-pelaajan otteluihin avaruudessa omilla hävittäjillä. Idea on sama kuin PvP-sotatantereilla: ensimmäinen tavoitteen saavuttanut joukkue voittaa ottelun. Otteluista saa palkinnoksi valuuttaa, jota voi käyttää ottelussa käytettävien alusten kehittämiseen.

Katso myös
----------

* *Star Wars: Knights of the Old Republic II: The Sith Lords*
* *Star Wars Galaxies*

Lähteet
-------

1. 1 2  Global Launch for The Old Republic *swtor.com*.  14.10.2011. Viitattu 15.10.2011. (englanniksi)
2. ↑  Patch Notes | Star Wars: The Old Republic *www.swtor.com*. Viitattu 27.6.2023.

Aiheesta muualla
----------------

* *BioWare* kotisivu
* *Star Wars: The Old Republic* kotisivu
* *Star Wars: The Old Republic* Wiki at Wikia

*Tähtien sota* -videopelit

|  |  |
| --- | --- |
| Toiminta | 
* *The Empire Strikes Back* (1982)
* *Return of the Jedi: Death Star Battle*
* *Return of the Jedi: Ewok Adventure*
* *Jedi Arena*
* *Star Wars* (1987)
* *Star Wars* (1991)
* *Droids*
* *The Empire Strikes Back* (1992)
* *Super Star Wars*
* *Super Star Wars: The Empire Strikes Back*
* *Rebel Assault*
* *Super Star Wars: Return of the Jedi*
* *Shadows of the Empire*
* *Rebel Assault II: The Hidden Empire*
* *Masters of Teräs Käsi*
* *Rogue Squadron*
* *Demolition*
* *Episode I: Battle for Naboo*
* *Starfighter*
* *Rogue Squadron II: Rogue Leader*
* *Jedi Starfighter*
* *The Clone Wars* (2002)
* *Apprentice of the Force*
* *Bounty Hunter*
* *The New Droid Army*
* *Rogue Squadron III: Rebel Strike*
* *Flight of the Falcon*
* *Kinect*
* *Attack Squadrons* (peruttu)

 |
| Toimintaseikkailu | 
* *Yoda Stories*
* *Episode I: The Phantom Menace*
* *Episode I: Jedi Power Battles*
* *Episode I: Obi-Wan's Adventures*
* *Obi-Wan*
* *Episode II: Attack of the Clones*
* *Lego Star Wars: The Video Game*
* *Episode III: Revenge of the Sith*
* *Lego Star Wars II: The Original Trilogy*
* *Lethal Alliance*
* *Lego Star Wars: The Complete Saga*
* *The Force Unleashed*
* *The Clone Wars – Jedi Alliance*
* *The Clone Wars – Lightsaber Duels*
* *The Clone Wars – Republic Heroes*
* *The Force Unleashed II*
* *Lego Star Wars III: The Clone Wars*
* *1313* (peruttu)
* *Disney Infinity 3.0*
* *Lego Star Wars: The Force Awakens*
* *Jedi: Fallen Order*
* *Lego Star Wars: The Skywalker Saga*
* *Jedi: Survivor*
* *Outlaws*

 |
| Ajopelit | 
* *Episode I: Racer*
* *Racer Arcade*
* *Super Bombad Racing*
* *Racer Revenge*

 |
| Roolipelit | 
* *Galaxies*
* *Knights of the Old Republic*
* *Knights of the Old Republic II: The Sith Lords*
* *The Old Republic*
* *Uprising*
* *Galaxy of Heroes*

 |
| Simulaatiopelit | 
* *X-Wing*
* *TIE Fighter*
* *X-Wing vs. TIE Fighter*
* *X-Wing Alliance*
* *Droid Works*
* *Squadrons*

 |
| Strategia | 
* *Rebellion*
* *Force Commander*
* *Galactic Battlegrounds*
* *Empire at War*
	+ *Forces of Corruption*

 |
| Ensimmäisen persoonan ammunta | 
* *Dark Forces*
* *Jedi Knight: Dark Forces II*
* *Jedi Knight II: Jedi Outcast*
* *Jedi Knight: Jedi Academy*
* *Republic Commando*

 |
| Kolmannen persoonan ammunta | 
* *Battlefront* (2004)
* *Battlefront II* (2005)
* *Battlefront: Renegade Squadron*
* *Battlefront: Elite Squadron*
* *Battlefront* (2015)
* *Battlefront II* (2017)

 |
| Pulmapelit | 
* *Angry Birds Star Wars*
* *Angry Birds Star Wars II*

 |